CELEX: 62020CN0638
Language: sk
Date: 2020-11-25 00:00:00
Title: Vec C-638/20: Návrh na začatie prejudiciálneho konania, ktorý podal Överklagandenämnden för studiestöd (Švédsko) 25. novembra 2020 – MCM/Centrala studiestödsnämnden

15.2.2021   
            
            
               SK
            
            
               Úradný vestník Európskej únie
            
            
               C 53/25
            
         
      Návrh na začatie prejudiciálneho konania, ktorý podal Överklagandenämnden för studiestöd (Švédsko) 25. novembra 2020 – MCM/Centrala studiestödsnämnden
      (Vec C-638/20)
      (2021/C 53/33)
      Jazyk konania: švédčina
      
         Vnútroštátny súd, ktorý podal návrh na začatie prejudiciálneho konania
      
      Överklagandenämnden för studiestöd
      
         Účastníci konania pred vnútroštátnym súdom
      
      
         Odvolateľ: MCM
      
         Žalovaný: Centrala studiestödsnämnden
      
         Prejudiciálne otázky
      
      Môže členský štát (krajina pôvodu) v prípade dieťaťa migrujúceho pracovníka, ktorý sa vrátil, stanoviť bez ohľadu na článok 45 ZFEÚ a článok 7 ods. 2 nariadenia č. 492/2011 (1) a vychádzajúc pritom z rozpočtových záujmov krajiny pôvodu, požiadavku väzby uvedeného dieťa s krajinou pôvodu, aby bolo možné mu priznať študentskú finančnú podporu na štúdium v zahraničí v inom členskom štáte EÚ, v ktorom predtým pracoval jeho rodič (hostiteľská krajina), ak
      
                  i)
               
               
                  po návrate z hostiteľskej krajiny rodič dieťaťa žil a pracoval v krajine pôvodu najmenej osem rokov;
               
            
                  ii)
               
               
                  dieťa svojho rodiča do krajiny pôvodu nesprevádzalo a od narodenia žije v hostiteľskej krajine a
               
            
                  iii)
               
               
                  krajina pôvodu stanovuje rovnakú požiadavku väzby aj pre iných štátnych príslušníkov v krajine pôvodu, ktorí nespĺňajú požiadavku pobytu a žiadajú o študentskú finančnú podporu na štúdium v zahraničí v inej krajine EÚ?
               
            
         (1)  Nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie (Ú. v. EÚ L 141, 2011, s. 1).